Við heimsóttum Guðfinn Jakobsson í Skaftholti á dögunum og spurðum hann nokkurra spurninga um lífræna ræktun . Ræktun og starfsemin öll í Skaftholti er stunduð eftir mannspekikenningum ( Anthroposophie ) Rudolph Steiner . Ræktunin er vottuð lífræn og grænir fingur Guðfinns eru margrómaðir . Því fannst Grasaguddu við hæfi að reyna að fá hann til að leggja visku sína á borð fyrir okkur hin ófróðari . Eitt af því sem að maður rekur augun í við heimsókn í Skaftholt er hve moldin er falleg , eins og að nostrað væri við hana daginn út og daginn inn . Guðfinnur sagði að hann notaði eingöngu húsdýraáburð og moltu af búinu i moldina , ekkert kæmi annars staðar frá í hans gróðurreyti . Við spurningunni hvernig hann skipti ræktun niður á reiti og hvort ekki þyrfti að hvíla moldina svaraði hann því svo til að hæglega megi rækta rótargrænmeti í sama reit í fjögur ár en að fjórum árum liðnum þyrfti að skipta yfir í blaðgrænmeti því jurtirnar eru misfrekar á jarðveginn . Kál og púrra nýta t.a.m. áburðinn ekki vel og skilja heilmikið eftir . Á milli áranna fjögurra er gott að hvíla jarðveginn með því að rækta í honum kryddjurtir því þær eru þurftaminnstar . Alger hvíld jarðvegsins sé hér ekki nauðsynleg enda ekki um þaulpínda verksmiðjuframleiðsu að ræða . Alltaf sé tekið tillit til þarfa jarðvegsins og að ofnýta ekki , þá helst jafnvægi án notkunar tilbúins áburðar . Tilbúinn áburður er að sjálfsögðu algert tabú í Skaftholti eins og á öllum lífrænum búum . Um virkni grænmetis á mismunandi andleg og líkamleg kerfi okkar sagði Guðfinnur m.a. að rótargrænmeti virki sérstaklega á höfuð og lungu , blaðgrænmeti sé gott fyrir öndunarkerfið og blóðrásina en ávextir jurta , s.s. ber , fræ og ávextir virka á meltingarveginn , útlimi og á viljann . Það sé því nauðsynlegt að holl máltíð samanstandi af öllum þessum plöntuhlutum . Myndirnar eru teknar þ. 06.06.2007 . Efsta myndin : Guðfinnur Jakobsson í gróðurhúsinu í Skatholti , í baksýn er vínviðurinn sem hinar myndirnar eru af . Myndin hér að ofan t.v. : Vala Smáradóttir skoðar vínberjaklasa á vínviðnum . Neðri myndin t.h. : Nærmynd af einum vínberjaklasanna . Ljósmyndir : Guðrún Tryggvadóttir .